**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Sporta likuma 14.panta pirmā daļa un Ministru kabineta 2012.gada 3.janvāra noteikumu Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi) 2.punkts.2) Latvijas Nacionālās sporta padomes (turpmāk – Padome) 2012.gada 24.oktobra sēdē Ministru kabinetam izteiktais priekšlikums piešķirt naudas balvas par izciliem sasniegumiem 2012.gada Londonas Olimpiskajās un Paralimpiskajās spēlēs. |
| 2. | Pašreizējā situācija un problēmas |  Saskaņā ar Sporta likuma 14.panta pirmo daļu Latvijas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām Ministru kabinets var piešķirt naudas balvas. Saskaņā ar Sporta likuma 9.panta trešās daļas 3.punktu Padome sniedz Ministru kabinetam priekšlikumus attiecībā uz naudas balvu piešķiršanu par izciliem sasniegumiem sportā. 2012.gada 12.augustā noslēdzās 2012.gada Londonas Olimpiskās spēles, kurās ar teicamiem panākumiem startēja arī Latvijas olimpieši (Māris Štrombergs izcīnīja pirmo vietu BMX riteņbraukšanā, Mārtiņš Pļaviņš un Jānis Šmēdiņš izcīnīja trešo vietu pludmales volejbolā, savukārt Ineta Radeviča izcīnīja ceturto vietu tāllēkšanā), valstu kopvērtējumā izcīnot 49 vietu (no 204). 2012.gada 9.septembrī noslēdzās 2012.gada Londonas Paralimpiskās spēles, kurās ar teicamiem panākumiem startēja arī Latvijas paralimpiskie sportisti (Aigars Apinis izcīnīja pirmo vietu lodes grūšanā un otro vietu diska mešanā, savukārt Rihards Snikus izcīnīja ceturto un sesto vietu jāšanas sporta iejādes sacensībās), valstu kopvērtējumā izcīnot 47 vietu (no 164). Padomes 2012.gada 24.oktobra sēdē, izvērtējot Noteikumos noteiktā kārtībā Izglītības un zinātnes ministrijā saņemtos sporta organizāciju iesniegumus naudas balvu piešķiršanai par izciliem sasniegumiem 2012.gada Londonas Olimpiskajās un Paralimpiskajās spēlēs, Ministru kabinetam tika izteikts priekšlikums piešķirt sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām naudas balvas maksimālā apmērā, kādu paredz Noteikumi. Saskaņā ar Noteikumu 2.punktu izglītības un zinātnes ministrs Padomes priekšlikumu par naudas balvu piešķiršanu iesniedz izskatīšanai Ministru kabinetā. Ievērojot minēto, Izglītības un zinātnes ministrija ir izstrādājusi Ministru kabineta rīkojuma projektu „Par naudas balvu piešķiršanu par izciliem sasniegumiem sportā” (turpmāk – Rīkojuma projekts). Izstrādājot Rīkojuma projektu, ņemts vērā Padomes 2012.gada 24.oktobra sēdē nolemtais attiecībā uz naudas balvu izmaksai paredzētajiem finanšu līdzekļu avotiem, t.i., naudas balvas 300`000 latu apmērā izmaksāt no likumā „Par valsts budžetu 2012.gadam” Izglītības un zinātnes ministrijai pamatbudžeta apakšprogrammā 09.08.00 „Balvas par izciliem sasniegumiem sportā” iedalītajiem līdzekļiem, savukārt pārējo naudas balvu 364`400 latu izmaksai paredzot uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 364`400 latu (tai skaitā 143 600 latu nodokļu samaksai). Rīkojuma projektā atsevišķi ir norādīts maksājamā iedzīvotāju ienākuma nodokļa apmērs (likuma „Par iedzīvotāju ienākuma nodokli” 9.panta pirmās daļas 10.punkts), kas tiek ietverts ar naudas balvu apbalvojamai personai piešķiramajā naudas balvā. Tādejādi iedzīvotāju ienākuma nodokļa maksājums (25% no summas, kas pārsniedz 1000 latus) naudas balvas saņēmējam jāsedz pašam (no saņemtās naudas balvas). |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz:1. saskaņā ar Sporta likuma 14.panta pirmo daļu, kā arī, ievērojot Noteikumu 2.punktā noteiktajā kārtībā iesniegto Padomes priekšlikumu, piešķirt naudas balvas par izciliem sasniegumiem sportā 2012.gada Londonas Olimpiskajās spēlēs (XXX Vasaras olimpiskajās spēlēs) un 2012.gada Londonas Paralimpiskajās spēlēs;
2. naudas balvu 300`000 latu apmērā izmaksu no likumā „Par valsts budžetu 2012.gadam” Izglītības un zinātnes ministrijai pamatbudžeta apakšprogrammā 09.08.00 „Balvas par izciliem sasniegumiem sportā” iedalītajiem līdzekļiem;
3. uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 364`400 latu (tai skaitā 143`600 latu nodokļu samaksai).
 |
| 5. | Projekta izstrādē iesaistītās institūcijas | Ministrija un Padome. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku.Pastarpināti Rīkojuma projekts attiecas uz budžeta un finanšu politiku, kā arī publiskās pārvaldes politiku. |

|  |
| --- |
| II. Tiesību akta projekta ietekme uz sabiedrību |
| Nav attiecināms |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **300** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 300 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **300** | **+364,4** | **0** | **0** | **0** |
| 2.1. valsts pamatbudžets | 300 | +364,4 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | **-364,4** | 0 | 0 | 0 |
| 3.1. valsts pamatbudžets | 0 | -364,4 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+364,4** | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Rīkojuma projektā paredzēto naudas balvu izmaksai kopā nepieciešami 664`400 latu (tai skaitā 143`600 latu nodokļu samaksai). 2012.gada Izglītības un zinātnes ministrijas valsts budžeta programmas 09.00.00 „Sports” i pamatbudžeta apakšprogrammā 09.08.00 „Balvas par izciliem sasniegumiem sportā” pieejami 300`000 lati, kas ir nepietiekami, lai nodrošinātu Rīkojuma projektā paredzēto naudas balvu izmaksu. Ievērojot minēto, Izglītības un zinātnes ministrijai no Finanšu ministrijas valsts budžeta programmas 02.00.00 „Līdzekļi neparedzētiem gadījumiem nepieciešams piešķirt 364`400 latu (tai skaitā 143`600 latu nodokļu samaksai). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”.Informāciju par apropriācijas izmaiņām likuma par valsts budžetu attiecīgajam gadam pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) ministrija iesniegs Finanšu ministrijā pēc Rīkojuma projekta pieņemšanas Ministru kabinetā. |

Anotācijas IV – VII sadaļa – Rīkojuma projekts šīs jomas neskar.

Izglītības un zinātnes ministrs R.Ķīlis

Valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

24.10.2012. 16:06

1032

S.Roze

67047933, santa.roze@izm.gov.lv